Museerne Helsingør

Gratis omvisning i STRAFFET - november på museet
2025-11-05 14:00 - 15:00 (Europe/Copenhagen) | Bymuseet på Kulturværftets 2. sal, Allegade 2, Helsingør, 3000, Denmark
Denne november tilbyder vi eksklusivt to gratis omvisninger i særudstillingen STRAFFET på Bymuseet.
Vores udstillingsansvarlige, Frederikke Thyme Heick, vil vise jer rundt i udstillingen og fortælle nærmere om de straffede og udstødte igennem Helsingørs historie.
Onsdag d. 5. november og d. 19. november fra kl. 14-15.
På Bymuseet – Kulturværftets 2. sal, Allegade 2, Helsingør.
Omvisningerne er gratis og kræver ingen tilmelding – du skal blot møde op foran udstillingen kl. 14, hvor Frederikke står klar til at tage imod dig.
Om STRAFFET
STRAFFET går tæt på de mennesker og skæbner, der faldt uden for samfundets normer i Helsingør – og det system, der søgte at forme dem med magt, kontrol og udstødelse.
For hver dom bærer på en personlig historie og et aftryk af sin tid.
I STRAFFET får du indblik i, hvordan datidens normer og love ikke blot handlede om ret og uret. De blev også brugt til at trække skarpe grænser mellem “os” og “dem”. Hver tid dømmer sine egne forbrydelser, og straf kan ses som et spejl af, hvad vi som samfund vægter og frygter.

Museumskaffe: Rich's og fortællinger i spotudstillingen "Fra besat til befriet" - november på museet
2025-11-12 12:00 - 15:00
Denne november kan du to gange komme forbi Bymuseets spotudstilling “Fra besat til befriet”, hvor du kan smage en kop Rich’s kaffeerstatning og tale med den udstillingsansvarlige, Line Brun Stallknecht – helt gratis.
Spotudstillingen blev åbnet i forbindelse med 80-året for Danmarks befrielse sidste maj og kan kun opleves indtil december – så det er ved at være sidste chance.
Udstillingen giver et enestående lokalt perspektiv på besættelsen med fokus på Helsingør. Den fortæller om de begivenheder, der havde en særlig lokal betydning i de fem krigsår.
Både lyset og mørket er til stede, når du kan dykke ned i genstande, der fortæller historien om de fem mørke besættelsesår samt befrielsen, hvor lyset igen vendte tilbage til Danmark – og Helsingør.
Hvor: Bymuseet på Kulturværftets 2. sal. Spotudstillingen er helt nede i den ene ende af etagen.
Hvornår: d. 12. og 26. november fra 12-15
Se alle museets aktiviteter her.

Museumskaffe: Rich’s og fortællinger i spotudstillingen “Fra besat til befriet” – november på museet
2025-11-26 12:00 - 15:00
